Пра наведвальнікаў кафэ, якое ўжо набыло славу культурнай установы, варта сказаць асобна. Найчасцей маладыя людзі, якія ведаюць толк у піцы (варта адзначыць, што ў “Сан-Рэма” выпякаюць ажно чатырнаццаць відаў гэтай папулярнай стравы), часта сядзяць у кафэ за ўсемагчымымі гаджэтамі, — Wi-Fi тут бясплатны. А сапраўдныя гурманы, якія разбіраюцца, напрыклад, у добрым віне, могуць правесці ў кафэ цэлы вечар пад такую ж музыку. А нядаўна, на Дзень закаханых, давялося зачароўвацца і такім мілым відовішчам: разам з пярсцёнкам малады чалавек прапанаваў сваёй каханай руку і сэрца. Бясспрэчна, тое, што гэта адбылося ў “Сан-Рэма”, яны запомняць назаўсёды.